Hivatalos Lap L 251 , 20/09/2001 o. 0019 - 0020



Az EGT-Vegyesbizottság 93/2001 határozata (2001. július 13.) az EGT-megállapodás II. mellékletének (Műszaki előírások, szabványok, vizsgálatok és tanúsítás) és XIII. mellékletének (Közlekedés) módosításáról AZ EGT-VEGYESBIZOTTSÁG, tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére, mivel: (1) A Megállapodás II. mellékletét a 2000. február 4-i 3/2000 EGT-vegyesbizottsági határozat [1] módosította. (2) A Megállapodás XIII. mellékletét a 2001. június 19-i 76/2001 EGT-vegyesbizottsági határozat [2] módosította. (3) A szállítható nyomástartó berendezésekről szóló 1999/36/EK tanácsi irányelv műszaki fejlődéshez történő hozzáigazításáról szóló, 2001. január 4-i 2001/2/EK bizottsági irányelvet [3] be kell építeni a Megállapodásba. (4) Az egyes szállítható nyomástartó berendezésekről szóló 1996/36/EK tanácsi irányelv végrehajtásának elhalasztásáról szóló, 2001. január 25-i 2001/107/EK bizottsági határozatot [4] be kell építeni a Megállapodásba, A KÖVETKEZŐKÉPPEN HATÁROZOTT: 1. cikk A Megállapodás II. melléklete VIII. fejezetének 6b. pontja (1999/36/EK tanácsi irányelv) a következő szöveggel egészül ki: ", az alábbi módosításokkal: - 32001 L 0002: A Bizottság 2001. január 4-i 2001/2/EK irányelve (HL L 5., 2001.1.10., 4. o.), - 32001 D 0107: A Bizottság 2001. január 25-i 2001/107/EK határozata (HL L 39., 2001.2.9., 43. o.). [5] 2. cikk A Megállapodás XIII. melléklete a 17f. pontot (1999/36/EK tanácsi irányelv) követően a következő szöveggel egészül ki: ", az alábbi módosításokkal: - 32001 L 0002: A Bizottság 2001. január 4-i 2001/2/EK irányelve (HL L 5., 2001.1.10., 4. o.), - 32001 D 0107: A Bizottság 2001. január 25-i 2001/107/EK határozata (HL L 39., 2001.2.9., 43. o.). [6] 3. cikk A Megállapodás XIII. melléklete a 42c. pontot (1999/36/EK tanácsi irányelv) követően a következő szöveggel egészül ki: ", az alábbi módosításokkal: - 32001 L 0002: A Bizottság 2001. január 4-i 2001/2/EK irányelve (HL L 5., 2001.1.10., 4. o.), - 32001 D 0107: A Bizottság 2001. január 25-i 2001/107/EK határozata (HL L 39., 2001.2.9., 43. o.). [7] 4. cikk A 2001/2/EK bizottsági irányelv és a 2001/107/EK bizottsági határozatv izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek. 5. cikk Ez a határozat 2001. július 14-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [8]. 6. cikk Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni. Kelt Brüsszelben, 2001. július 13-án. az EGT-Vegyesbizottság részéről az elnök E. Bull [1] HL L 103., 2001.4.12., 5. o. [2] HL L 238., 2001.9.6., 26. o. [3] HL L 5., 2001.1.10., 4. o. [4] HL L 39., 2001.2.9., 43. o. [5] Az irányelv a Megállapodás XIII. mellékletének 17f. pontjában és 42c. pontjában is szerepel." [6] Az irányelv a Megállapodás II. melléklete, VIII. fejezetének 6b. pontjában és a Megállapodás XIII. mellékletének 42c. pontjában is szerepel." [7] Az irányelv a Megállapodás II. melléklete, VIII. fejezetének 6b. pontjában és a Megállapodás XIII. mellékletének 17c. pontjában is szerepel." [8] Alkotmányos követelmények nem merültek fel. --------------------------------------------------